Оцу сийлахьчу нехан говрийн ц1ераш стенгара евлла шуна дийца декхарийлахь ву со. Цхьана жайни т1ехь дуьйцу, цкъа вайн пайхамар Бадрунгехь т1амехь а волуш, цу меттигана гена воццуш жа дажош вара ши 1аьрбо. Ц1еххьана стигалахула йог1уш 1аьржа марха гира цу шинна. Оцу мархи юкъахь говрийн бергийн тата дара хезаш, уьш лаьттахула евдда йог1уш санна. Цу шинна хезира Джабраил – малико шен говрана шед а тоьхна: «Сиха лелахьа, Хьорзум! Вай-м орцах доьлхуш дай! » – аьлла къамел деш.